Passejada de divendres
2025-12-05 15:00 - 17:30 (Europe/Andorra)
Aquestes pasejades son o fàcils o moderades. intentem que no superi ni els 10 km ni superi els 300 m de desnivell positiu.
Cada setmana es realitzen i s’organitza per un grup de Whatsapp, on els dimarts s’envia la info del divendres, fitxa tècnica reduïda, per poder participar a les passejades s’ha de ser soci del Club i estar en possesió d’una assegurança de muntanya o llicència federativa.
Podeu contactar amb el Whatsapp del GREC per apuntar-vos al grup i rebre les infos.
Whatsapp +34660658990

(Anul·lada) Observació d’estels als miradors de l'Àliga (Anul·lada)
2025-12-20 19:00 - 23:00
Descripció
Aquesta observació d’estels es fa des del pla de l’Àliga, perquè és un itinerari de natura que ens permet tenir una visió dels 4 punts cardinals, des de 4 miradors diferents amb taules d’orientació a cada un d’ells que ja és un clàssic.
Ens acompanya el Sr. Jordi Espuña, on aconsellats per ell mateix creu que si tenim cel sense nubulositat voldrà dir que serà una observació óptima ja que és l’època on el cel és més net, amb menys partícules en suspensió que fa poder veure coses més clarament i fins hi tot a ull nu.
La trobada serà a Estana a les 19.45 h per començar l’observació a les 20.30 h ben abrigats a mirador sud oest en una esplanada i amb l’ajuda de la màrfega per estirar-nos, podem identificar constel·lacions, veure alguna estrella significativa, segurament ser sorpresos per alguna de fugaç i farem una foto divertida a la nit.

Serrat del Bac
2025-12-21 09:00 - 13:00 | Aparcament de les Tereses Puigcerdà, Pàrquing de les Tereses, Puigcerdà, Spain
Descripció de l’itinerari

El recorregut, encara que no sempre vagi per camins marcats, és evident i no té pèrdua. Del pla de les Vinyes s’enfila per la carena en sentit nord al doble cim del serrat del Bac i en baixa pel vessant septentrional cap al coll de Fanç amb el seu dolmen. Després, per un camí més marcat, davalla a la carretera de Cortàs i torna al punt de sortida. Si el dia és car es gaudeix d’una bona perspectiva de la Tosa, el Moixeró i al Cadí a migdia i del Puigpedrós al nord-est. També de la plana cerdana.

Pla de les Vinyes
Davant d’una planta d’elaboració de pèlec, es pren una pista a l’esquerra que es dirigeix a uns camps. Després es gira a la dreta i es puja per la carena, rocosa.

Cim sud del serrat del Bac (1.445 m)
Indicat amb una fita damunt d’una roca calcària. Bon panorama de la solana de Bellver i del Cadí. Es travessa un planell fins a l’altre cim.

Cim nord del serrat del Bac (1.454 m)
Vista cap al Puigpedrós i la vall de Meranges. Es perd altitud per la mateixa carena, on desapareixen les argelagues i s’entra en un bosc de pi roig. Alguns corriols duen a un coll visible amb un monument megalític.

Dolmen de Coll de Fanç
Té uns 4.000 anys d’antiguitat. En resta una part del cromlec que l’encerclava. Es torna al coll i es pren el camí cap a l’esquerra. De seguida baixa en direcció a Cortàs. Prop de la carretera es creua el curs d’aigua, generalment sec menys en època de desglaç. Per la carretera, poc freqüentada, es torna al punt de sortida.
Distància: 5 km Desnivell: 230 m
Temps durada: 2 h 40 minuts, dependrà del ritme del grup.
Trobada: 9.00 h aparcament de les Tereses
Àpats: esmorzar
Equip: s’ha de portar aigua suficient, botes de tresc, mitjons, guants, bastons, pantalons llargs, samarreta tèrmica, folre polar, jaqueta, gorra, buf, ulleres de sol…
Avís: tot i ser una excursió curta, el terreny és irregular, rocallós, amb trams sense camí evident.
Aportació al conductor: en funció dels cotxes
